google/wiki40b huggingface dataset:
רוי גונזלס דה קליבחו

השגרירות בסמרקנד

קלביחו, אציל ממדריד וקרוב למלך, הפליג מקאדיז ב־21 במאי 1403 בחברתם של שגריר טימור, מוחמד אל-קאזי, והנזיר הדומיניקני אלפונסו פאז דה סנטה מריה, ואחד משומרי המלך גומז דה סלזר וקסטיליאנים אחרים ששמם לא ידוע. קלבחו הפליג דרך הים התיכון, עבר את מיורקה, סיציליה ורודוס והגיע לקונסטנטינופול. תיאור דרכו בעזרת שמות מקומות עכשוויים נותן את התמונה הבאה: קלביחו הפליג לאורך חוף הים השחור של אנטוליה לטרביזונד ואז דרך היבשה אל ארמניה ואירן לטורקסטן. הוא ביקר בטהראן בשנת 1404. הכוונה המקורית שלהם הייתה להיפגש עם טימור במרעה החורף שלו במה שבהווה גאורגיה המודרנית, אך בגלל תנאי מזג אוויר לא עבירים וספינה שנטרפה, השגרירות נאלצה לחזור לקונסטנטינופול ולבלות את חורף 1403- 1404 שם.
לאחר שהפליגה מקונסטנטינופול לים השחור, עקבה המשלחת בחודשים הבאים אחרי צבאו של טימור, אך לא הצליחה להדביק אותו כי הוא התקדם מהר. מסיבה זו המשיכה המשלחת הקסטיליאנית לעבור את כל הדרך עד בירת טימור - סמרקנד שבאוזבקיסטן המודרנית, והגיעה לשם ב־8 בספטמבר 1404. קלביחו מצא את העיר במחזור מתמיד של בנייה והתחדשות בחיפוש אחר השלמות. כפי שהוא כתב: "המסגד שטימור הקים לזכר אם אשתו ... נראה לנו כמרשים מכל מה שביקרנו בעיר סמרקנד, אך הוא לא הושלם כי נמצאה תקלה בגובה שער הכניסה שלו, וצריך לתקנו." 
תיאור המפגש הראשון של קלביחו עם טימור היה ב"פרדס נהדר עם ארמון בו ", שעוצב כגן העדן במסורת האיראנית. שם נתן קלביחו תיאורים מפורטים של פילים מאולפים ומקושטים שראה, וכן את האוהלים הצבעוניים עם יריעות משי משובצים פנינים עם גדילים ודגלים שהתנופפו ברוח.
השגרירות שהתה מספר חודשים בסמרקנד, שבמהלכה השתתפו הקסטיליאנים בחגיגות לניצחונו האחרון של טימור באנקרה ביולי 1402 על הסולטאן הטורקי, בייזיד הראשון, אותו כבש. הניצחון הפיג את הפחדים המערביים מההתפשטות העות'מאנית בהונגריה והגדילה את הרצון לפתרון סכסוכים בדרך דיפלומטית וקשרים מצדו של צ'ארלס השישי מצרפת והנרי מקסטיליה.
הקסטיליאנים נאלצו לעזוב את סמארקנד ב -21 בנובמבר 1404 בגלל מותו הממשמש ובא של טימור, מכיוון שלא היו מסוגלים להשיג כבר מסמכים עבור מלכם הנרי חתומים על ידי טימור.
מרכז וולקני

עמותות ואגודות

בשטח המרכז פועלות גם כמה עמותות ואגודות למחקר חקלאי

תוכנית למעבר לגליל

קטע זה עוסק באירוע אקטואלי או מתמשך. הנתונים בנושא זה משתנים במהירות, ועל כן ייתכן שהם חלקיים, לא מדויקים או לא מעודכנים.
שר החקלאות אורי אריאל הודיע ב-6 במרץ 2016 כי בכוונתו להביא לאישור הממשלה תוכנית להעברת המכון לגליל. על 3,000 הדונם שיתפנו ניתן יהיה לבנות כ־10,000 יחידות דיור. המטרה השנייה של התוכנית היא למשוך אוכלוסיות חזקות לגליל. בתגובה פתחו הנהלת המכון ועובדיו בקמפיין נגד התוכנית.
מפרץ דרייקס

מפרץ דרייקס (באנגלית: Drakes Bay) הוא מפרץ הממוקם לחוף מדינת קליפורניה שבארצות הברית. המפרץ ממוקם 48 ק"מ צפונית לסן פרנסיסקו. רוחבו של המפרץ 13 ק"מ והוא ממוקם בסמוך ללשון הים דרייקס.
המפרץ נקרא על שמו של סר פרנסיס דרייק, לאור הסברה כי דרייק עגן במקום בשנת 1579. בתקופה שבה נשלטה קליפורניה על ידי ספרד נקרא המפרץ בשם "פוארטו דה לוס רייס" (Puerto De Los Reyes).
רמת סירין

רמת סירין היא רכס מוארך בדרום-מזרח הגליל התחתון. הנקודה הגבוהה ביותר ברכס נמצאת במצפה אלות, ברום של 368 מטרים מעל פני הים. כמו כן, בולט ברכס מצפה נח כנרתי, הנמצא בגובה 264 מטר מעל פני הים.
הרכס תחום ממזרח בעמק הירדן, בדרום בערוצו התלול של נחל תבור, ובצפון בנחל יבנאל ובנחל ימה שבבקעת יבנאל. בקצהו המזרחי של הרכס נמצא מצפה אלות, ממנו תצפית לעבר יישובי עמק הירדן והכנרת. שמו של הרכס נגזר משמה של חורבת סירין הנמצאת בו, שבה אותרו שרידי בית כנסת מתקופת התלמוד.
לאורך שיפולי הרכס נמצאים מספר אתרים ארכאולוגיים, בעיקר מתקופת התלמוד, ובהם חורבת עין חדה, חורבת אולם, חורבת אדמות וחורבת שרונה.
בשנת 2009 הוצגה תוכנית להקמת טורבינות רוח בשטחה של הרמה, אשר זכתה להתנגדויות. באפריל 2016 החלה לפעול חוות רוח סירין ובה כאחת עשרה טורבינות רוח.
יורי רומננקו

חייו

יורי רומננקו נולד בכפר במחוז אורנבורג שבברית המועצות למשפחת קצין בצי הסובייטי. ביחד עם אביו המשפחה עברה מעיר לעיר. לאחר סיום בית הספר בעיר קלינינגרד רומננקו עבר בעבודות מזדמנות ובשנת 1962 התגייס לחיל האוויר הסובייטי. בשנת 1966 לאחר שסיים בהצטיינות לימודיו בבית הספר לטיסה בצ'רניגוב, הוא נישאר בה כמדריך.
בשנת 1972 רומננקו התקבל ליחידה להכנת קוסמונאוטים.
ב-10 בדצמבר 1977 רומננקו ביצע את הטיסה הראשונה שלו לחלל, בחללית סויוז 26 ביחד עם גאורגי גרצ'קו. הם התחברו לתחנת חלל סאליוט 6 וחזרו לכדור הארץ לאחר 96 יממות של טיסה בחלל. במהלך הטיסה רומננקו יצא לחלל הפתוח.
ב-18 בספטמבר 1980 רומננקו טס לחלל בפעם השנייה בחללית סויוז 38 לצד ארנלדו טאמאיו מנדס. הצוות התחבר לתחנת חלל סאליוט 6 ורומננקו שהה בחלל מעל ל-7 יממות. 
ב-5 בפברואר 1985 רומננקו טס לחלל בפעם השלישית בחללית סויוז TM-2. הצוות התחבר לתחנת החלל מיר ורומננקו שהה בחלל כ-326 יממות. במהלך משימה זו רומננקו יצא לחלל הפתוח 3 פעמים. הוא חזר לכדור הארץ בחללית סויוז TM-3 ב-29 בדצמבר.
בשנת 1988 מונה רומננקו לתפקיד בכיר בתוכנית החלל הסובייטית ועזב את יחידת הקוסמונאוטים. את שרותו הצבאי סיים רומננקו בדרגת קולונל. בנו, רומן רומננקו גם הוא קוסמונאוט.
פוטנציאל סקלרי

באנליזה וקטורית, פוטנציאל סקלרי הוא סקלר המתאר את האנרגיה הפוטנציאלית שיש לאובייקט מסוים.
הפוטנציאל הסקלרי, בדומה לפוטנציאל "קלאסי", מתואר על ידי הנוסחה 
כאשר  הכוח (ווקטור), ו- גרדיאנט של הפוטנציאל P. ניתן לראות שבמימד אחד הפוטנציאל מקבל את הנוסחה הקלאסית לאנרגיה פוטנציאלית.
לפוטנציאל הסקלרי חשיבות רבה בפיזיקה, ובפרט במכניקה, למציאת הפוטנציאלים של כוחות משמרים בעזרת חוק שימור האנרגיה, ובכך להימנע מחישובי עבודה.
שנות ה-70 של המאה ה-13

אירועים בולטים בעולם

פרק זה לוקה בחסר. אנא תרמו לוויקיפדיה והשלימו אותו.

אסונות

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה

פרק זה לוקה בחסר. אנא תרמו לוויקיפדיה והשלימו אותו.

אישים בולטים

פרק זה לוקה בחסר. אנא תרמו לוויקיפדיה והשלימו אותו.
אנדרטה לזכר יהודי אירופה שנרצחו

היסטוריה

העיתונאית הגרמנייה לאה רוש הייתה הכוח המניע מאחורי בניית האנדרטה. בשנת 1989 היא ייסדה קבוצה על מנת להביא לבניית האנדרטה ולאסוף תרומות. כאשר הדרישה קיבלה תנופה ציבורית, הבונדסטאג החליט להביא ליישום הפרויקט, ובמאי 1994 החלה התחרות על תכנון האתר. ביוני 1995 התקבלה הצעתה של קריסטין ז'קוב-מרקס, ציירת מברלין, ליצירת מישור משופע מבטון בו ייחרתו שמות הקורבנות אך ההצעה העלתה ביקורת רבה, וחריטתם של מיליוני השמות באבן נראתה כבלתי ניתנת ליישום. לבסוף דחה הקאנצלר הלמוט קוהל את הצעתה של ז'קוב-מרקס. בתחרות נוספת שנערכה בנובמבר 1997 זכה האדריכל היהודי - אמריקני פיטר אייזנמן. בתחרות זו נדחתה הצעה להשאיר את האתר ריק למעט תחנת אוטובוס ממנה ייצאו אוטובוסים כל מספר דקות למחנה הריכוז זקסנהאוזן. ביוני 1998 רוב גדול של הבונדסטאג החליט על קבלת תוכניתו של אייזנמן, לה צורף מוזיאון תת-קרקעי "מקום המידע", אשר גם אותו תכנן אייזנמן. הבנייה בפועל החלה ב-1 באפריל 2003.
באוקטובר 2003 התברר כי חברת הכימיקלים הגרמנית "דגוסה", אשר סיפקה חומר כנגד גרפיטי על מנת להגן על הקוביות, הייתה שותפה בחברה "דגש"  שייצרה את גז ציקלון B בימי השואה. לאחר שיקול דעת המשיכה העבודה, לרבות מעורבות החברה דגוסה, כאשר החברה התחייבה לספק את הצבע לצביעת הקוביות בלא עלות גם בעת ההקמה, וגם בכל צביעה עתידית של האנדרטה.
ב-15 בדצמבר 2004 הסתיימה עבודת הבנייה. ב-10 במאי 2005 נחנך האתר, כחלק מציון 60 שנה לתבוסת הנאצים במלחמת העולם השנייה. יומיים לאחר מכן נפתח האתר לקהל.

ביקורת

הארגון הגרמני של הצוענים, "ארגון רומה וסינטי", ביקר את הקמת האתר שכן הוא בא להנציח את הקורבנות היהודים של השואה, מבלי להזכיר את רצח הצוענים ורצח לא-יהודים אחרים, אשר הומתו על ידי הנאצים בשל גזעם, נטייתם המינית או תמיכתם הפוליטית. במענה לביקורת זו הקימה ממשלת גרמניה קרוב לאנדרטה לזכר היהודים שתי אנדרטאות נוספות: האחת לזכר הצוענים (בצידו השני של הכביש הסמוך לאנדרטה לזכר היהודים), וכן אנדרטה נפרדת לזכר הנרצחים ההומוסקסואלים.
ריינהארט קוזלק טען כי לגרמניה כאומה יש "אחריות מיוחדת" להמשיך להכיר בשואה ולזכור אותה, אבל שהאנדרטה עצמה צריכה להנציח את כל קורבנות השואה ולא להתמקד רק בנרטיב היהודי.
ארגוני נכים ביקרו את חוסר הנגישות לכיסאות גלגלים בחלק ניכר מן האתר. ישנם מסלולים בעלי נגישות, ומעלית היורדת אל "מקום המידע", אך לא כל האתר נגיש לכיסאות גלגלים.
ביקורת נוספת מציינת כי מתכנן האתר לא בחר מעולם להבהיר במפורש את הרעיון העומד בבסיסו של העיצוב שלו. באף מקום באתר, או מסביבו, אין שלט המתאר את משמעות הסידור של קוביות הבטון. עם זאת, רבים סבורים כי לכך התכוון המתכנן, על מנת להוסיף לאווירת אי-הנוחות, ולעודד את המבקרים להסיק את מסקנותיהם האישיות.
תודוס איש רומי

תודוס איש רומי היה מנהיג בקהילת יהודי רומא בתקופת התנאים. זמנו המדויק אינו ידוע.
התנא רבי יוסי מספר עליו שהנהיג ברומא מעין תחליף לקרבן הפסח, אכילת גדי שנצלה בשלמותו ("גדי מקולס") בליל הסדר. המעשה זכה לביקורת חריפה מצד חכמי ארץ ישראל, שאמרו שראוי לנדות אותו אלמלא מעמדו המיוחד. לדעתם יש מקום לחשש שהמנהג ייתפס כהקרבת קרבנות מחוץ לבית המקדש, דבר האסור לחלוטין על פי ההלכה.
התלמוד (פסחים נג ע"ב) מתלבט האם נמנעו מלנדות את תודוס משום שהיה אישיות תורנית או משום שחששו ממנו. מסקנת התלמוד שהיה אישיות חיובית, שכן הובאה דרשה בשמו:
"מה ראו חנניה מישאל ועזריה שמסרו עצמן על קדושת השם לכבשן האש? - נשאו קל וחומר בעצמן מצפרדעים: ומה צפרדעים, שאין מצווין על קדושת השם, כתיב בהו 'ובאו ועלו... ובתנוריך ובמשארותיך'... בשעה שהתנור חם, אנו, שמצווין על קדושת השם - על אחת כמה וכמה".
עוד מספר התלמוד שתודוס היה מפרנס תלמידי חכמים. הוא אחד האישים הבודדים מיהדות המערב, ולא ארץ ישראל או בבל, המוזכרים בספרות חז"ל.
אישיות נוספת שהוזכרה לצד תודוס איש רומי היא פלטון איש רומי, שהציע מקור דרשני אחר למסירות נפשם של חנניה מישאל ועזריה.
אוגוסטו פרננדס

קריירה

פרננדס גדל במחלקת הנוער של ריבר פלייט וערך את הופעת הבכורה במדי הקבוצה הבוגרת ב-29 בינואר 2006 ונחשב לאחד השחקנים החשובים של הקבוצה למרות גילו הצעיר.
באוגוסט 2009 עבר לקבוצת סנט אטיין הצרפתית, בתיווכו של סוכן השחקנים הישראלי פיני זהבי שלו גם היה שייך כרטיס השחקן של פרננדס.
ביולי 2010 קנתה קבוצת ולס סרספילד את השחקן ובנוסף רכשה את כרטיסו ב-1.5 מיליון דולר. ב-9 באוגוסט 2012 חתם לארבע שנים בסלטה ויגו הספרדית. ב-1 בינואר 2016 חתם לשלוש שנים באתלטיקו מדריד. ב-31 בינואר 2018 חתם בבייג'ינג רנהה הסינית.
רבי אושעיא

ביוגרפיה

רבי אושעיא היה נצר למשפחת חכמים גדולים. אביו היה רבי חמא בר ביסא. הגיע למעלות גבוהות מאוד בידיעת התורה בהיותו צעיר מאוד בשנים, עד שאמרו עליו שאין חבריו יורדים לסוף דעתו כרבי מאיר. באופן חריג מאוד, הוא מוזכר בתלמוד לפני אביו, והתוספות מסבירים את הפלא בגדלותו היוצאת דופן
מכיוון שזכה לראות את אביו רבי חמא וסבו רבי ביסא ולהורות יחדיו בבית מדרש אחד בפסק משותף, קרא עליהם רמי בר חמא - "והחוט המשולש לא במהרה ינתק".
את רוב חכמתו בתורה קיבל מרבי חייא ובר קפרא, שהיו חכמים מבית מדרשו של רבי יהודה הנשיא. הוא אף שימש מספר חכמים מביתו של רבי יהודה הנשיא.
בית מדרשו של רבי אושעיא היה בקיסריה. אחת ממסקנותיו המפורסמות של רבי אושעיא הייתה: "המנהג מבטל את ההלכה". בבית מדרשו גדלו תלמידי חכמים גדולים, מן המובהקים שבין חכמי האמוראים שבארץ ישראל.
מחתימת המשנה בידי רבי יהודה הנשיא לא נעשו יותר שינויים בנוסח המשנה,
אך הברייתות עדיין לא נערכו באופן סופי, (למרות שגם הברייתות נכללו בספרות התנאים) ואמוראים אחדים היו לפעמים משנים או מוסיפים שינוי כלשהו בלשון הברייתא.
מפעלם של רבי חייא ותלמידו רבי אושעיא היה סידור הברייתות. הם התקבלו בתור סמכות מכרעת עד שהחכמים שאחריהם קבעו: "כל ברייתא שלא הייתה שנויה בבית מדרשו של רבי חייא ושל רבי אושעיא משובשת היא ואל תשיבו ממנה בבית המדרש". מפעלו של רבי אושעיא ניכר בהנחת אחד מהנדבכים הבסיסיים של התלמוד, על ידי בירור הברייתות וסידורן, בצורה שיכלו לשמש אבן פינה במבנה השקלא וטריא של הגמרא.

זיהויו

יש להבחין בינו לבין אמורא בבלי שעלה לארץ ישראל, והיה תלמידם של רבי אמי. ורבי אסי, היה שולח את רבה לשאול שאלות אמוראים אחרים כגון רב חסדא
אסתר הרגיטאי

אסתר הרגיטאי (נולדה ב-1973 בבודפשט, הונגריה) היא פרופסור לסוציולוגיה במחלקה ללימודי תקשורת באוניברסיטת נורת'ווסטרן.

ביוגרפיה

הרגיטאי סיימה ב-1996 את התואר הראשון שלה בסוציולוגיה בקולג' סמית' שבמסצ'וסטס, ארצות הברית. סיימה באוניברסיטת פרינסטון תואר שני בשנת 2000 ודוקטורט ב-2003, ומאז היא מלמדת וחוקרת באוניברסיטת נורתווסטרן. ב-2008 קיבלה מעמד של פרופסור חבר, ומאז 2013 היא פרופסור מן המנין.
כיום היא חברת צוות בפרויקט מחקר בתחום האינטרנט באוניברסיטה זו. מחקריה מתמקדים בפערים הנוצרים בחברה כתוצאה מהשימוש במידע המועבר דרך טכנולוגיות תקשורת שונות.
הרגיטאי פרסמה 44 מאמרים ו-19 פרקים בספרים, וערכה ארבעה ספרים.

מחקר על הפער הדיגיטלי

הרגיטאי חוקרת בין השאר את השכבות השונות הקיימות בחברה מבחינת מאגר הידע של האנשים בהן. בניגוד למחקרים רבים הבודקים את הפער הדיגיטלי בהקשר של קיום או אי קיום של גישה לאינטרנט, מחקרה של הרגיטאי נועד לבחון את שאלת המיומנות הדיגיטלית - היכולת למצוא מידע ברשת ביעילות ומהירות רבה.
המחקר נעשה דרך תצפיות על אנשים בגילאי 18–81 ובהם התבקשו לענות על שאלות בנושאים הבאים בעזרת האינטרנט: אירועי תרבות מקומית, מוזיקה און ליין, אתרי השוואה בין מצעי פוליטיקאים, טופסי מיסים ממשלתיים, ואמנות ילדים.
ממצאי המחקר מעלים שונות גדולה בין הנבדקים בזמן שנדרש להם להשלמת המשימה. צעירים הצליחו יותר ממבוגרים, ואלו שטרם סיימו קולג' נמצאו בעלי התוצאות הטובות ביותר (רובם צעירים וחשופים לטכנולוגיות רוב חייהם), ומלבדם בעלי השכלה גבוהה הצליחו יותר ממשוללי השכלה גבוהה. ניסיון קודם עם הטכנולוגיה ולאורך יותר שנים תרם לתוצאות, אך בקרב אלו שמשתמשים בה, לא ניכר הבדל מבחינת זמן השימוש ליום.
על פי הרגיטאי, המחקר מלמד כי מי שכיום מיומן פחות, עם הזמן יכול להשתפר ולצבור ידע רב בטכנולוגיה החדשה, אך יש סיכוי רב כי אנשים שלא יסתדרו עם הטכנולוגיה בהתחלה, יירתעו ממנה ויפסיקו להשתמש בה ובכך הפער בינם לאנשים המיומנים ברשת, ילך ויגדל. בנוסף נטען כי מדינות, ממשלות, עיריות ובתי ספר, צריכים להנהיג מדיניות ברורה ויעדים מוגדרים על מנת לגשר על הפער הדיגיטלי בין האוכלוסיות השונות בחברה ובכך להקטין את פערי הידע: אין זה מספיק להעניק את הכלים הטכנולוגיים, אלא נדרשים גם הסברים והנחיות כיצד להשתמש בהם.
דרקורפטור

בתרבות

דינוזאור חדש זה ומאובניו נראים בתוכנית הבריטית "הדינוזאורים של בריטניה" בפרק השני, כאשר טרם קיבל את שמו.
אסף אשתר

ביוגרפיה

אשתר נולד בחדרה למשפחה מסורתית ממוצא תימני. למד בבית הספר התיכון "עמל חדרה" במגמת אלקטרוניקה. את שירותו הצבאי עשה בחיל הקשר ושם הגיע לדרגת רב-סרן. לאחר שחרורו מצה"ל למד משחק בבית צבי במחזור 1991.
פריצתו הגדולה לתודעת הציבור התרחשה כאשר שיחק במשך שלוש עונות בצוות הקבוע של תוכנית הטלוויזיה הקומית המצליחה "הקומדי סטור" בשנים 1994–1996, שם גילם דמויות רבות, שהזכורות ביותר בהן: "יש לי יש לי יש לי", "וואו עם מ. כוערת" (פרודיה על ג. יפית), השוטר שוראני (שוטר לא-יוצלח שסיסמתו היא "משטרת ישראל תטפל בבעיה"), שאול המשורר (שר שירי תועבה על שוודיות בלונדיניות ושופעות חזה) ויהוקמץ בן פסיק (דוקטור ללשון).
בעקבות הצלחת התוכנית הופיע אשתר יחד עם הצוות הקבוע של "הקומדי סטור" ברחבי ישראל במופע ששילב סטנד-אפ, מערכונים ואינטראקציה עם הקהל.
אחרי הקומדי סטור לקח חלק משמעותי בסדרה שמש יחד עם צביקה הדר, רובי דואניאס ויואב צפיר כתסריטאי, קריין ושחקן אורח.
בין השנים 1997–1999 הנחה את השעשועון "לינגו" בערוץ 2.
השתתף בסדרות לילדים בערוץ הילדים: "האוניברסיטה הקטנה" (ששודרה בין השנים 1996–1997), "בעקבות הסיפורים הקסומים", וכן בתוכניות "פרה פרה" ו"מוטרף".
בשנים 2002–2003 וב-2005 שימש כשופט בתחרות זיהוי השירים של התוכנית "לא נפסיק לשיר" אותה הנחו צביקה הדר וגלית גיאת. בתוכנית זו הפגין את בקיאותו הרבה במילות השירים העבריים.
בשנת 2004 השתתף בתפקיד אורח בתוכנית "הפיג'מות".
אשתר משתתף בסדרת הטלוויזיה "נחשון כל יכול" בערוץ הופ! בכבלים. באפריל 2009 החל לדבב את הזקן החכם ("המאסטרו") בעונה השישית של התוכנית "היה היה" ("היה היה - כדור הארץ"), המשודרת בערוץ לוגי. דיבב גם את קולו של המשורר ברל'ה זמר במשחק המחשב "בתככי הרייטינג" ב-1996.
בתיאטרון באר שבע השתתף בהצגות "אחים לנשק", "זינגר", "פאל ג'ואי", "בית מלאכה", "קיץ ועשן", "נוכלים ואוהבים" ו"אצבע אלוהים"; בתיאטרון לילדים ולנוער השתתף בהצגה "שבועת אדרה", בתיאטרון הבימה השתתף בהצגה "המכשפה"; בתיאטרון בית ליסין השתתף בהצגה "התאומים מוונציה". כמו כן השתתף בהצגות נוער ובמופעים שונים, בהם ההצגה "שלושת המוסקטרים" ובפסטיגל 1999.
בשל בקיאותו הרבה בשירים עבריים מגיש אשתר מדי שבוע ברשת ג' תוכנית רדיו בשם "ציפורי שיר עם אסף אשתר" ובה הוא מביא את הסיפורים מאחורי השירים המושמעים בתוכנית. בשנת 2010 העלה את המופע "כל המילים השמחות", בו הוא משלב שירה בציבור וסיפורים על אותם שירים.
בשנים 2011–2013 כיכב אשתר בסדרות של כוכב הילדים הדוד חיים (חיים אוסדון) "המכולת של דוד חיים" (בתפקיד שפי שף הטבח), מחנה הקיץ של דוד חיים (בתפקיד אספון איש המילים ושפי שף הטבח) והסדרה האחרונה של דוד חיים "מה מי מו" (בתפקיד אספון איש המילים) ב-yes vod.
בשנת 2017 הצטלם לסדרת רשת חדשה לילדים בשם "אספון גיבור האלף בית" בתפקיד אספון. באותה שנה השתתף בסרט הקולנוע של אלון גור אריה "מבצע ביצה", לצד חיים אוסדון, טל מוסרי, דנה סמו, ירון ברלד, יהורם גאון ועוד. 
השתתף בתוכנית הישרדות VIP עונה 2, שעלתה בשנת 2019 ברשת 13 והודח ביום ה-25 למשחק. הגיע למקום השמיני וכן היה למושבע השלישי.

חיים אישיים

בשנת 1990 נישא לכוכבה. לזוג שתי בנות.
ראש ממשלת אתיופיה

היסטוריה

משרד ראש הממשלה נוסד לראשונה בשנת 1941 עם סיום מלחמת השחרור האתיופית, ראשי הממשלה בזמן זה היו מתמנים על ידי קיסר אתיופיה. למרות תפקידו הבכיר, בתחילת הדרך ראש הממשלה דה פקטו היה היועץ הראשי של הקיסר שהיה מכונה "שר העט", לאחר מכן בשנות ה-60 תפקיד שר העט אוחד עם תפקיד ראש הממשלה וכך איש זה היה האדם המשפיע ביותר פוליטית לאחר הקיסר, תפקיד ראש הממשלה היה קיים עד המהפכה האתיופית. המשרד נוסד מחדש כאשר אתיופיה הפכה לרפובליקה עממית ב-1987, המשרד המשיך להתקיים גם כאשר אתיופיה הפכה לפדרציה ב-1991.

תפקוד וסמכויות

פרק זה לוקה בחסר. אנא תרמו לוויקיפדיה והשלימו אותו.  
בין תפקידיו הבכירים הוא בחירת תובע כללי ונשיא בית המשפט הפדרלי וסגנו (לאחר שמקבלים אישור מבית הנבחרים).
הסנדק של הארלם

עלילה

הסנדק של הארלם מספר את "סיפורו האמיתי של בוס הפשע הידוע לשמצה, באמפי ג'ונסון, שבתחילת שנות השישים חזר מעשר שנות מאסר כדי למצוא את השכונה שהוא שלט בעבר חסרת שליטה. כשהרחובות נשלטים על ידי ההמון האיטלקי, באמפי מבין שהוא צריך לקחת על עצמו את ניהול משפחת הפשע כדי להחזיר את השליטה. במהלך המאבק האכזרי הוא כורת ברית עם המטיף הרדיקלי מלקולם אקס - תוך שהוא תופס את עלייתו הפוליטית של מלקולם בסימן המהפך החברתי ומלחמת האספסוף המאיימת לקרוע את העיר."

פיתוח

ב-25 באפריל 2018, הוכרז כי EPIX הזמינה עונה ראשונה המורכבת מעשרה פרקים שעתידים לצאת לבכורה בשנת 2019. את הסדרה יכתבו כריס ברנקאטו ופול אקשטיין אשר יפיקו לצד פורסט ווייטקר, נינה יאנג בונגיובי, ג'יימס אצ'סון ומרקן סמית'. חברות הפקה שמעורבות בסדרה כוללות את אולפני ABC Signature וחברת Significant Productions.
ב-19 ביוני 2018 דווח כי ג'ון רידלי יביים את הפרק הראשון של הסדרה.

ליהוק

לצד הודעת ההזמנה הראשונית של הסדרה, אושר שפורסט ווייטקר יככב בסדרה בתפקיד באמפי ג'ונסון. בספטמבר 2018 הוכרז כי וינסנט ד'אונופריו, אילפנש האדרה, אנטואנט קרואו-לגאסי, נייג'ל תאץ', קלווין הריסון ג'וניור, לוסי פריי ופול סורווינו לוהקו לתפקידים ראשיים. באוקטובר 2018 דווח כי ג'יאנקרלו אספוסיטו ורפי גברון הצטרפו לסדרה. ב-8 בינואר 2019, הוכרז כי קתרין נרדוצ'י לוהקה לתפקיד משני.

צילומים

על פי הדיווחים, צילומי הסדרה החלו בספטמבר 2018 בעיר ניו יורק.
יחסי אלג'יריה–קניה

היסטוריה

בדצמבר 2013, במסגרת ביקורו בן החמישה ימים באלג'יריה, נפגש יושב ראש האספה הלאומית של קניה ג'סטין מוטורי עם ראש ממשלת אלג'יריה עבד אל-מאלכ סלאל. במהלך שיחותיהם הסכימו שתי המדינות להקים ועדה משותפת אלג'יראית-קנייתית שמטרתה לחזק את הקשר בין שתי המדינות.
בחודש פברואר 2015 ביקר נשיא קניה אוהורו קניאטה באלג'יריה למשך שלושה ימים בהזמנתו של נשיא אלג'יריה עבד אל-עזיז בותפליקה. במהלך ביקורו חנך קניאטה את שגרירות קניה באלג'יריה.

שיתוף פעולה

שתי המדינות הסכימו לחזק את היחסים ביניהן, בהם היחסים הפוליטיים, הכלכליים והטכנולוגיים. כחלק ממאמצים אלו שתי המדינות חתמו על שני הסכמי שיתוף פעולה.
שתי המדינות אף הסכימו כי אלג'יריה תרכוש קניינים על ייצור נפט וגז, בעוד קניה תפתח את שעריה בפני אלג'יריה במטרה לסייע במעבר לאנרגיה גאותרמית ומתחדשת.

מסחר

בשנת 2013 ייצאה קניה סחורות בשווי 5.3 מיליון אירו, בעוד היא ייבאה בהשוואה לייבוא של 126,000 אירו.
בית הנבחרים של קפריסין

בחירות

הבחירות הכלליות חייבות להתקיים ביום ראשון השני של החודש שקדם לחודש בו הכהונה של הבית היוצא פגה. הבית היוצא ממשיך במילוי תפקידיו עד הבית שזה עתה נבחר נכנס לתפקידו.
הבית עשוי לפזר את עצמו עוד לפני תום הכהונה. עם ההחלטה על פיזורו, הפרלמנט חייב גם לציין את מועד הבחירות הכלליות אשר לא יפחת מ -30 או יותר מ -40 ימים מיום קבלת ההחלטה. הישיבה הראשונה של הפרלמנט החדש לא תתקיים מאוחר יותר מחמישה עשר ימים לאחר הבחירות הכלליות.
הבחירות הראשונות בתולדות המדינה התרחשו ביולי 1960. הבחירות האחרונות נערכו במאי 2016.
קייל מקלכלן

ביוגרפיה

מקלכלן נולד בעיר יאקימה שבמדינת וושינגטון, בן למשפחה ממוצא סקוטי. הוא הבכור מבין שלושה אחים.
מקלכלן סיים בהצלחה את לימודיו באוניברסיטת וושינגטון, ולאחר מכן עבר להתגורר בהוליווד כדי לקדם את קריירת המשחק שלו.
מקלכלן התחתן בשנת 2002 עם עוזרת ההפקה דיסייר גרובר. לזוג נולד בן ב-2008.

קריירת משחק

מקלכלן החל את שיתוף הפעולה הנרחב שלו עם הבמאי דייוויד לינץ' בשנת 1984, בה נבחר לתפקיד הראשי של פול אטריידאס, בנו של הדוכס לטו מנהיג בית אטריידאס, בגרסתו של לינץ' לספר המדע הבדיוני הפופולרי של פרנק הרברט "חולית".
תפקידו הקולנועי השני ב-1986, ביצירת המופת של לינץ' "קטיפה כחולה", היה זה שהפך את מקלכלן לכוכב קולנוע; בסרט התפרסם בדמותו של הסטודנט ג'פרי בומונט, שמסתבך עם הזמרת המסתורית דורת'י ואלנס (איזבלה רוסליני) ועם הגנגסטר הסדיסט ששולט בה פרנק בות' (דניס הופר). בשנה שלאחר מכן שיחק במותחן האימה "נסתר", בתור סוכן ה-FBI לויד גאלגהר.
בשנת 1990 חבר מקלכלן לדייוויד לינץ' בפעם השלישית, הפעם בהפקתו "טווין פיקס"; בסדרת המופת שנמשכה שנתיים גילם את הדמות הראשית של סוכן ה-FBI דייל קופר, הנקרא לחקור ולפענח את רצח הנערה לורה פאלמר בעיירה הפסטורלית טווין פיקס שבוושינגטון. הופעתו בסדרה זיכתה את מקלכלן בפרס גלובוס הזהב לשחקן הטוב ביותר בסדרת דרמה ובשתי מועמדויות נוספות לפרס אמי. מקלכלן שיחק את התפקיד גם בסרט הקולנוע של לינץ' המבוסס על הסדרה, "טווין פיקס: אש הולכת איתי"
ב-1991 שיחק בדרמה המוזיקלית של אוליבר סטון "הדלתות", בדמותו הביוגרפית של המוזיקאי ריי מנזרק, חבר להקת הרוק הפופולרית "הדלתות". ב-1994 הופיע בקומדיה שוברת הקופות המבוססת על סדרת האנימציה "משפחת קדמוני", בתור הדמות הרעה קליף ואנדרקייב.
מקלכלן השתתף גם בדרמה הארוטית "נערות שעשועים" של פול ורהובן, בתור במאי מופעי החשפנות זאק קארי; הסרט נחל כישלון קופתי, נקטל בחריפות על ידי המבקרים, ומקלכלן עצמו היה "מועמד" לפרס פטל הזהב לשחקן הגרוע ביותר על תפקידו. מקלכלן היה נבוך מעצם השתתפותו בהפקה הכושלת ועזב באמצע הפרמיירה לסרט.
לאחר דעיכה בקריירה, שנבעה בין היתר גם מתפקידו המפוקפק ב"נערות השעשועים", חזר מקלכלן לתודעה בזכות ההופעה בתור קלאודיוס (לפחות במחזה, קלאודיוס אינו אחיו של המלט, אלא האדם אתו אמו של המלט, גרטרוד, התחתנה לאחר מות אבי המלט), אחיו של המלט (איתן הוק) בדרמה המודרנית "המלט", המבוססת על המחזה המפורסם. בנוסף התפרסם ב-23 הופעות אורח בסדרה הפופולרית "סקס והעיר הגדולה" בתור ד"ר טרי מק'דוגל.
בשנים האחרונות נודע מקלכלן בעיקר בזכות תפקידו בחמש עונות סדרת הדרמה "עקרות בית נואשות" בתור אורסון הודג', בעלה של ברי ואן דה קאמפ (מרשה קרוס).
בשנת 2011 השתתף מקלכלן בסדרה "איך פגשתי את אמא" בעונתה השישית בתפקיד "הקפטן".
טומאת אוכלים

דינים מדרבנן

האוכל ושותה מאכלים טמאים - מכיוון שאוכל ומשקה אינם נעשים "אב הטומאה", מן התורה אין הם מטמאים אדם. חכמים החמירו, שהאוכל או שותה דברים טמאים (דבר מותר כשלעצמו, כפי שהתבאר) נעשה בכך טמא טומאה קלה, במדרגת "שני לטומאה", והוא אסור לאכול תרומה או לנגוע בה עד שיטבול במקווה. הסיבה לכך: החשש שאדם שאוכל תרומה יאכלנה תוך כדי אכילת חולין טמאים, ואפשר שחלקי המזון יגעו זה בזה בתוך פיו והתרומה תיטמא.
פלורטה מק'קצ'ן

ביוגרפיה

מק'קצ'ן נולדה בשם פלורטה דוטי באוטומווה , איווה. בגיל 13, עברה עם הוריה לדנבר קולורדו. לאחר שסיימה את לימודי התיכון, נישאה לחובב כדורת, רוברט ג'ון מק'קצ'ין, ולשנים נולדה בת, ברברה. בעלה וחבריה עודדו אותה לשחק כדורת, אולם בתחילת המאה העשרים, משחק הכדורת נחשב למשחק גברי וסבל ממוניטין רע, ומק'קצ'ן העדיפה לשחק כדורעף בקבוצת הנשים של ימק"א. בשנת 1923, בעלה הקים ליגת כדורת וצרף אותה לקבוצה ללא ידיעתה. פעולה זו, גרמה למק'קצ'ן להתרצות, ובגיל 35 החלה לראשונה בחייה לשחק כדורת.
בתחילת דרכה לא קצרה הצלחה, ובסוף עונת המשחקים - פרשה עקב בעיות בריאות. לאחר שלוש שנים, חזרה לשחק כדורת ושגשגה במהרה. בשנת 1927, היממה את עולם הספורט לאחר שהביסה את אלוף העולם בכדורת, ג'ימי סמית', במסגרת משחק ראווה. לאחר שניצחה את סמית' בתוצאה 697–704, סמית' אמר כי זו שחקנית הכדורת הטובה ביותר שהוא ראה מעודו. ניצחונה על סמית' נתפס כהישג בלתי יאמן עד שזיכה אותה בסיקור בספר 'תאמינו או לא' מאת ריפלי . באותה השנה, יצאה למסע ברחבי ארצות הברית במסגרתו השתתפה במשחקי ראווה ב-66 ערים. מסעה היה כה מוצלח עד שבשנת 1930 החליטה לפתוח בית ספר לכדורת בניו יורק. בין השנים 1930–1938, הקימה בתי ספר לכדורת וליגות לכדורת והייתה למדריכת הכדורת היחידה בארצות הברית שלימדה נשים באופן ספציפי. בשנת 1939, פרשה מהתחרויות והקדישה את כל זמנה ללימוד כדורת בבית ספרה. בשנת 1944, עברה לשיקגו והמשיכה ללמד בה כדורת ולהתחרות במשך עשר שנים.
בשנת 1954, פרשה לחלוטין מהעיסוק בכדורת ועברה לקליפורניה. במהלך 26 שנות חייה כמאמנת כדורת, מק'קצ'ן לימדה כמעט 300,000 נשים לשחק כדורת.
בשנת 1967, נפטרה בפסדינה קליפורניה.